open-index/open-wikipedia-markdown huggingface dataset:
Onni Kaukoranta

**Onni Ilmari Kaukoranta** () oli suomalainen jääkärimajuri. Hänen vanhempansa olivat kansakoulunopettaja Gabriel Kaukoranta ja Anna Sofia Hirvonen. Hänet vihittiin avioliittoon vuonna 1919 filosofian maisteri Sylvia Anna Maria Taxellin kanssa.

## Opinnot
Kaukoranta kirjoitti ylioppilaaksi Helsingin suomalaisesta normaalilyseosta vuonna 1912 ja liittyi Hämäläis-osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1912–1915 ja suoritti juridis-filosofisen tutkinnon vuonna 1913. Sotilashallinnollisten kurssien 1. jakson hän kävi vuonna 1929 ja 2. jakson vuonna 1931. 

## Jääkärikausi

Kaukoranta liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 11. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti Libaussa vuonna 1917 järjestetyn sotakoulun B-kurssin. 

## Suomen sisällissota
Kaukoranta saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 2. jääkäripataljoonan 2. komppaniaan. Hän otti osaa sisällissodan taisteluihin Lempäälässä Vuohiniemellä, missä hän haavoittui pahasti 1. huhtikuuta 1918 ja kuljetettiin hoitoon sotilassairaalaan. 

## Sisällissodan jälkeinen aika
Kaukoranta kotiutui sisällissodan jälkeen sotilassairaalasta vuoden 1918 lopulla ja hänelle järjestettiin armeijasta kansliatehtäviä 16. joulukuuta 1918 - 15. helmikuuta 1919 väliseksi ajaksi Jääkäritoimistosta. Hänet merkittiin armeijan rulliin 18. helmikuuta 1919 alkaen Itämeren jalkaväkirykmentti n:o l:een, josta hänet kumminkin siirrettiin 1. lokakuuta 1919 alkaen Kadettikouluun, missä toimi aluksi koulutusupseerina ja 4. syyskuuta 1919 alkaen talouspäällikkönä. Kadettikoulusta hänet siirrettiin 15. kesäkuuta 1928 alkaen talouspäälliköksi Meripuolustuksen esikuntaan ja 13. toukokuuta 1929 Rannikkolaivastoon.

## Talvi- ja jatkosota
Kaukoranta osallistui talvisotaan aluksi rauhanaikaisessa tehtävässään Meripuolustuksen esikunnassa, kunnes hänet siirrettiin Helsingin Laivastoaseman talouspäälliköksi, josta hänet siirrettiin myöhemmin Turun Laivastoaseman taloustoimiston päälliköksi. Jatkosodan puhjettua hän jatkoi samassa tehtävässä kunnes sotien päätyttyä hänet talouspäälliköksi Maasotakouluun. Armeijasta hän erosi vakinaisesta palveluksesta vuonna 1944 ja siirtyi Helsingin kaupungin Kaasulaitoksen palvelukseen. Hänet haudattiin Helsinkiin.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Hideo Itokawa

**Hideo Itokawa** (糸川英夫, 20. heinäkuuta 1912 &ndash; 21. helmikuuta 1999) oli Japanin avaruustekniikan pioneeri, joka kehitti raketti- ja satelliittitekniikkaa. Japanissa häntä kutsuttiin elinaikanaan *Tohtori Raketiksi*. Häntä pidetään Japanin avaruustoiminnan isänä.

## Taustaa
Hideo Itokawa syntyi Tokiossa vuonna 1912. Kouluaikanaan hän pystyi japanilaisessakin koulujärjestelmässä ohittamaan joitakin luokkia. Hän valmistui Tokion keisarillisesta yliopistosta vuonna 1935 lentokoneinsinööriksi.

## Lento- ja rakettitekniikka
Toisen maailmansodan ajan Itokawa työskenteli Nakajiman lentokonetehtaassa. Hän oli Nakajima Ki-43 Hayabusan pääsuunnittelija.

Vuonna 1941 hänestä tuli Tokion yliopiston apulaisprofessori. Toisen maailmansodan jälkeen Yhdysvallat kielsi Japanilta lentokoneiden suunnittelun ja valmistuksen useiksi vuosiksi. Vuonna 1948 Itokawasta tuli Tokion yliopiston professori, josta virasta hän siirtyi eläkkeelle vuonna 1967. Hän perusti tämän jälkeen oman avaruustekniikan instituutin.

Japani ei ollut sodan aikana tehnyt merkittävää rakettitekniikan kehitystä. Se kuitenkin sai 1944–1945 teknologiansiirtoa kolmannesta valtakunnasta. Vuonna 1955 Itokawa alkoi kehittää pieniä *Pencil Rocket*  -nimisiä luotainraketteja.

## Muuta
Itokawa tutki monia asioita ja kirjoitti kaikkiaan 49 kirjaa. Osa kirjoita oli aikanaan hyvin suosittuja Japanissa suuren yleisön parissa. Hän piti useista urheilunlajeista ja eri soittimien soittamisesta. Asteroidi 25143 Itokawa on nimetty hänen kunniakseen, se on JAXAn  Hayabusa-avaruusluotaimen pääkohteita.
Pilluana

**Pilluana** on yksi Picotan provinssin kymmenestä piirikunnasta San Martínin alueella Perussa. Piirikunnan pinta-ala on 239,27 km². Pilluanan väkiluku on 1&nbsp;001 (2005) ja väestötiheys 4,2 as./km². Piirikunnan pääkaupunki on Pilluana.

Piirikunta on perustettu 31. tammikuuta 1944.

## Lähteet

## Aiheesta muualla

*Pilluanan sijainti
Timo Kuorelahti

**Timo Kuorelahti** (s. 1964) on entinen suomalainen maastohiihtäjä.

Kuorelahti sijoittui Lahden MM-kilpailuissa 1989 kuudenneksi 50&nbsp;kilometrin vapaan hiihtotavan kilpailussa ja oli lisäksi viidestoista 15&nbsp;kilometrin vapaan tyylin kilpailussa. Val di Fiemmen MM-kilpailuissa 1991 hän sijoittui 15&nbsp;kilometrin vapaan kilpailussa 18:nneksi. Hän voitti uransa aikana myös Suomen mestaruuden.

Oman aktiiviuransa jälkeen Kuorelahti on toiminut Suomen Hiihtoliiton palveluksessa yhdistetyn kilpailijoiden suksihuoltajana  sekä valmentanut hiihtoa harrastavaa poikaansa Topia.

## Lähteet
*

### Viitteet
Kaikki mitä mä annoin 2003–2008

**Kaikki mitä mä annoin 2003–2008** on Uniklubin 17. syyskuuta 2008 ilmestynyt kokoelma-albumi. Albumi nousi julkaisuviikollaan Suomen albumilistan yhdeksänneksi.

Albumi sisältää yhtyeen tunnetuimpien kappaleiden lisäksi uudet kappaleet ”Rakkaudesta hulluuteen” ja ”Liian lähellä”. Myös akustinen versio kappaleesta ”Kiveen” oli ennenjulkaisematon. Albumin erikoispainoksen mukana tulevalla DVD:llä on *Irti potilaasta* -dokumentti ja yhtyeen musiikkivideoita.

## Kappaleet
#
#
#
#
#
#
#
#
#
#
#
#
#
# (Leevi and the Leavings cover)
#
#

## Arvostelut
* Desibeli.net: 
* Dome.fi: 
* Imperiumi.net: 
* Rumba: *suopea*

## Lähteet
Lapionapparit

**Lapionapparit** (*Tolmomyias*) on napsijoiden heimoon kuuluva lintusuku. Sukuun kuuluu 5 lajia.

## Lajit
* Isolapionappari (*Tolmomyias sulphurescens*)
* Keltalapionappari (*Tolmomyias flaviventris*)
* Lapionappari (*Tolmomyias assimilis*)
* Oranssisilmänappari (*Tolmomyias traylori*)
* Pikkulapionappari (*Tolmomyias poliocephalus*)

## Lähteet

## Aiheesta muualla
*ITIS: Tolmomyias
Nummi (Rauma)

**Nummi** on kaupunginosa Raumalla. Se sijaitsee lähellä Rauman keskustaa. Ydinkeskustasta matkaa Nummen alueelle on alle kilometri. Pohjoisrajana kulkee Eteläkatu, lännessä Nortamonkatu, idässä Nummenkatu ja etelässä Töyryntie. Nummella sijaitsee mm. Nummen päiväkoti sekä Rauman vesitorni.

Nummen alueen pohjoispuolella sijaitsee Unescon maailman perintökohde Vanha Rauma. Museovirasto on vuonna 2009 määritellyt Nummen asuinalueen yhdessä viereisen Onnelan asuinalueen ja kaupungin pohjoisosassa sijaitsevien III kaupunginosan ja Asevelikylän kanssa valtakunnallisesti merkittäväksi rakennetuksi kulttuuriympäristöksi.

## Lähteet

## Aiheesta muualla

* Rauman kotisivu
Polar Mining

**Polar Mining Oy** on kaivostoimintaa Suomessa harjoittava yritys. Sen emoyhtiö on australialainen Dragon Mining -kaivosyhtiö. Se osti kaivostoiminnasta luopuneelta Outokumpu Oy:ltä vuonna 2003 Oriveden kaivoksen, Sastamalan rikastamon ja muutamia etsintäkohteita. Louhimisen se aloitti ensimmäiseksi Pirkanmaalla. Huittisissa sijaitseva Jokisivun kultakaivos avattiin 2009. Loppuvuodesta 2018 avattiin Kaapelinkulman kaivos. Kritiikki ympäristöongelmista on kohdistunut yritykseen mediassa.

Polar Miningin omistavalla Dragon Miningilla on suomalaiskaivosten ohella Svartlidenin kultakaivos Ruotsissa. Malminetsintää Dragon Mining harjoittaa muutamassa muussakin maassa.

## Lähteet

## Aiheesta muualla
* Dragon Mining - Finland
Visual Prolog

**Visual Prolog** on ohjelmistokehitin, jossa yhdistyy logiikkaohjelmointi ja olio-ohjelmointi. Se on laajennus Prologiin joka tukee tyyppijärjestelmää. 

## Hanoi Example


```visualprolog
class hanoi 
   predicates 
       hanoi : (unsigned N). 
end class hanoi 
 
implement hanoi 
   domains 
       pole = string. 
 
   clauses 
       hanoi(N) :- move(N, "left", "centre", "right"). 
 
   class predicates 
       move : (unsigned N, pole A, pole B, pole C). 
   clauses 
       move(0, _, _, _) :- !. 
       move(N, A, B, C) :- 
           move(N-1, A, C, B), 
           stdio::writef("move a disc from % pole to the % pole\n", A, C), 
           move(N-1, B, A, C). 
end implement hanoi 
 
goal 
   console::init(), 
   hanoi::hanoi(4).
```


## Aiheesta muualla
* Visual Prologin kotisivu 
* Visual Prolog
Tampereen nykytaiteen museo

**Tampereen nykytaiteen museo** on Tampereella toimiva museoyksikkö, joka kuuluu nykyään Tampereen taidemuseon alaisuuteen. Se osallistuu Tampereen taidemuseon näyttelytoimintaan sekä vastaa kaupungin taidekokoelman sijoituksesta ja huollosta. Lisäksi museo järjestää taideprojekteja vaihtuvissa tiloissa ympäri kaupunkia.

Tampereen nykytaiteen museo on Suomen museoliiton jäsenmuseo.

## Kokoelmat

Museon oma kokoelma käsittää taidetta 1910–1990-luvuilta, mutta sen pääpaino on vuoden 1960 jälkeen hankitussa suomalaisessa taiteessa. Kokoelman pohjana on vuonna 1964 perustettu Tampereen nykytaiteen kokoelma sekä kaupungin hankkima Wäinö Aaltosen 70 teoksen kokoelma. Vuonna 1972 kokoelma laajeni lahjoituksena saadulla Jussi Mäntysen kipsiveistosten kokoelmalla. Nykytaiteen museoon kokoelmaan kuuluu yhteensä 916 teosta, joista viimeisin on hankittu vuonna 1999.

Museo huolehtii oman kokoelmansa lisäksi Tampereen kaupungin yleisen taidekokoelman sekä siihen kuuluvien julkisten veistosten ja monumenttien hoitamisesta. Vuoden 2012 alussa kaupungin kokoelmaan kuului noin 5 500 teosta, jotka edustavat pääosin kotimaista taidetta 1900-luvun alusta nykypäiviin asti. Tamperelaisen taiteen osuus on lähes 75 prosenttia. Taideteoksia on sijoitettu nähtäville kaupungin omistamiin tiloihin, kuten virastoihin, kouluihin, päiväkoteihin ja sairaaloihin. Kokoelmaa kartutetaan jatkuvasti uusilla hankinnoilla, joista päättää kaupungin kulttuuri- ja vapaa-aikapalvelujen johtokunta. Nykytaiteen museo valmistelee ja toimeenpanee taidehankintapäätökset.

## Historia
Nykytaiteen museo aloitti toimintansa Pyynikinrinteellä Palomäentiellä helmikuussa 1966. Se avasi näyttelytilat palatsimaiseen Haapasen huvilaan, joka oli rakennettu vuonna 1929 apteekkari Severi Haapasen yksityiskodiksi. Tampereen kaupunki oli ostanut kiinteistön vuonna 1945, jonka jälkeen se oli toiminut asuntolana. Museon avautuessa huvilasta tuli Tampereen ensimmäinen kunnallinen taidemuseo ja ensimmäinen nykytaiteen museo Suomessa.  

Nykytaiteen museo muutti pois Haapasen huvilasta vuonna 1993, jolloin sen hallinto ja varasto siirrettiin Hatanpään sairaalalta vuokrattuihin tiloihin. Samalla päättyi museon säännöllinen näyttelytoiminta omissa tiloissa. Näyttelyitä järjestettiin silti aika ajoin eri puolilla kaupunkia. Vuonna 1998 Nykytaiteen museo liitettiin kaupungin museotoimeen, ja se sai uudet toimitilat museokeskus Vapriikista. Museo osallistui Vapriikin näyttelytoimintaan, kunnes se vuonna 2005 siirtyi Tampereen taidemuseon alaisuuteen.

## Lähteet

## Aiheesta muualla

*Tampereen julkiset veistokset ja monumentit 
*Tampereen muistolaatat ja muut muistomerkit
*Tampereen naisaiheisia julkisia veistoksia esittelevä kulttuuriraitti
Keravan taidemuseo

**Keravan taidemuseo** on Keravalla sijaitseva taidemuseo, joka on keskittynyt suomalaiseen ja kansainväliseen nykytaiteeseen. Museon perustaja on Taiteen kerääjä Aune Laaksonen, joka toimi sen ensimmäisen johtajana.
 
Keravan Taidesäätiön ylläpitämä museo on perustettu vuonna 1990, ja se toimi aluksi vuokratiloissa Klondyke-talossa. Taidemuseo järjestää vuosittain 8–14 vaihtuvaa näyttelyä. Museon omiin kokoelmiin kuuluu arviolta 1&nbsp;300 teosta, joista 517 on Keravan kaupungin ja 158 Keravan Taide- ja Kulttuuriyhdistyksen lahjoittamia.

Keravan taidemuseo on Suomen museoliiton jäsenmuseo.

Museossa on myös kahvila ja museokauppa.

## Lähteet

## Aiheesta muualla
* Keravan taidemuseo Taide- ja museokeskus Sinkka -sivustolla
Datsun 240Z

**Datsun 240Z**, **260Z** ja **280Z** ovat Nissanin vuosina 1969–1978 valmistamia urheiluautomalleja. Datsun 240Z korvasi markkinoille tullessaan edeltäneen Datsun Sportsin. Japanissa kaikkia kolmea mallia myytiin nimellä **Nissan Fairlady Z**. Mallisarjan päättäneen Datsun 280Z:n seuraajaksi tuli Datsun 280ZX.

## Datsun 240Z (1969–1973)

Vuonna 1969 Datsun Sportsin seuraajaksi esitelty Datsun 240Z oli ensimmäinen Nissanin Z-mallisarjan auto.

Autossa oli moottorina kuusisylinterinen 2,0- tai 2,4-litrainen rivimoottori, joista pienempää myytiin vain lähinnä Japanin kotimarkkinoilla.

Datsun 240Z koki vuoden 1971 alussa pieniä uudistuksia, jolloin ilmanottoaukot siirtyivät takaluukun kannesta C-pilariin ja tarjolle tuli kolmeportainen automaattivaihteisto. 

## Datsun 260Z (1974–1978)

Datsun 260Z syntyi, kun moottorin iskutilavuutta nostettiin 2,6 litraan, lähinnä Yhdysvaltain päästörajoitusten vuoksi. 260Z:sta oli saatavana kaksipaikkaisen lisäksi myös 2+2-paikkainen malli.
 

## Datsun 280Z (1975–1978)

Yhdysvaltain markkinoita varten moottorin iskutilavuutta nostettiin edelleen 2,8 litraan vuonna 1975, jolloin syntyi Datsun 280Z. Myös kaasutin vaihtui Bosch L-Jetronic -polttoaineruiskuun. Datsun 260Z pysyi kuitenkin tuotannossa aina vuoteen 1978 saakka, mutta sitä ei enää viety Yhdysvaltoihin. 

## Lähteet

## Aiheesta muualla
Gaétan Soucy

**Gaétan Soucy** (21. lokakuuta 1958 − 9. heinäkuuta 2013) oli kanadalainen kirjailija ja professori. Hän on kirjoittanut neljä romaania, joista kolmas, *Tulitikkutyttö* (2000), aiheutti sensaation Quebecissä ja se käännettiin heti yli kymmenelle eri kielelle.

Montrealissa syntynyt Soucy opiskeli Montrealin yliopistossa fysiikkaa ja filosofiaa, sekä McGill-yliopistossa japanin kieltä ja kirjallisuutta.

## Teokset
### Ranskankieliset
* *L’Immaculée conception* (1994)
* *L’Acquittement* (1997)
* *La petite fille qui aimait trop les allumettes* (2000)
* *Music-Hall!* (2002)

### Suomennetut teokset
* 
*

## Lähteet

## Aiheesta muualla
*
*
*
Naapureita ja ystäviä

**Naapureita ja ystäviä** () on englantilainen BBC:n tuottama draamasarja.

Sarja sijoittuu 1950-luvun Britanniaan, kuvitteelliseen Ormstonin lancashirelaiseen maaseutukylään. Kylän lääkäriasemaa hoidetaan Gilderin perheen voimin jo toisessa polvessa.

Sarjaa kuvattiin 36 tunnin pituista jaksoa vuosina 2002–2005. Sarjan loivat Chris Chibnall ja Nigel McCrery. Päärooleissa esiintyvät James Bolam ja Michael French esittävät lääkäriaseman lääkäri-isää ja -poikaa. Myöhemmin  heidän tilalleen tulivat  Richard Wilsonin ja Oliver Milburnin esittämät hahmot.

Suomessa sarjaa esittää Yle TV1.

## Rooleissa

## Lähteet
YLE ulkomaiset tv-sarjat/ Naapureita ja ystäviä

## Aiheesta muualla
*
*Sarja BBC:n kotisivuilla
Rauhantekijä

**Rauhantekijä** (*The Peacemaker*) on yhdysvaltalainen elokuva vuodelta 1997. Se on toimintaelokuva, jonka tapahtumat sijoittuvat eri puolille maailmaa. Sitä kuvattiin Makedoniassa, New Yorkissa, Philadelphiassa ja Bratislavassa. Se kertoo terroristeista, jotka sieppaavat ydinkärkiä, ja heidän jäljittämisestään. 

## Näyttelijät

## Lähteet
Latuskanapparit

**Latuskanapparit** (*Platyrinchus*) on pikkunapparien heimoon kuuluva lintusuku. Usein suku luetaan tyranneihin. BirdLife Suomen luokituksen mukaan latuskanappareihin kuuluu 7 lajia.

## Lajit
* Latuskanappari (*Platyrinchus mystaceus*)
* Meksikonlatuskanappari (*Platyrinchus cancrominus*)
* Ruskolatuskanappari (*Platyrinchus platyrhynchos*)
* Ruskopäänappari (*Platyrinchus flavigularis*)
* Ruskosiipinappari (*Platyrinchus leucoryphus*)
* Tulipäänappari (*Platyrinchus coronatus*)
* Tummalatuskanappari (*Platyrinchus saturatus*)

## Lähteet

## Aiheesta muualla
*ITIS: Platyrinchus
Lapionokat

**Lapionokat** (*Ramphotrigon*) on tyrannien heimoon kuuluva lintusuku.

## Lajit
* Amazonianlapionokka (*Ramphotrigon ruficauda*)
* Pikkulapionokka (*Ramphotrigon megacephalum*)
* Rämeikkölapionokka (*Ramphotrigon fuscicauda*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Ramphotrigon
Teatteri Takomo

**Teatteri Takomo** on suomalainen teatteri, jonka toimitilat ovat Helsingissä Fredrikintorin kulmauksessa. Takomon taiteellisena johtajana ovat työskennelleet Kristian Smeds, Miko Jaakkola, Milja Sarkola ja Pauliina Feodoroff, Akse Pettersson ja Ami Karvonen.

Teatteri Takomo perustettiin Helsingissä syksyllä 1996. Sen perustajajäseniä olivat Kristian Smeds, Rauno Ahonen, Tarja Heinula, Nina Jääskeläinen, Susanna Mikkonen, Turo Pajala, Tommi Raitolehto, Jorma Tapio, Terike Haapoja ja Jetta Kuitunen. Ensimmäinen ensi-ilta oli sovitus Henrik Ibsenin näytelmästä *Brand* vuodelta 1866.

Teatteri Takomo tekee esityksiä nykytodellisuuden ajankohtaisista kysymyksistä ja osallistuu teatterin keinoin nykypäivän yhteiskunnalliseen keskusteluun. Teatteri Takomon tekemän teatterin on tarkoitus syventää ihmisten tietoisuutta ja ymmärrystä nykyajasta sekä ihmisen olemassaolosta tämän päivän Suomessa ja maailmassa.

Istumapaikkoja teatterissa on 70. Teatteri Takomo saa rahoitusta Taiteen edistämiskeskukselta sekä Helsingin kaupungilta.

## Jäsenet

* Anna antsalo
* Noora Dadu
* Joanna Haartti
* Niina Hosiasluoma
* Marie Kajava
* Ami Karvonen
* Kid Kokko
* Katja Küttner
* Ella Lahdenmäki
* Tatu Nenonen
* Jaakko Pietiläinen
* Tuomas Rinta-Panttila
* Akse Pettersson 
* Sara Nyberg (tuottaja)

## Lähteet

## Aiheesta muualla
* Teatteri Takomon verkkosivut
*
Sven Delblanc

**Sven Delblanc** (26. toukokuuta 1931 – 15. joulukuuta 1992) oli ruotsalainen kirjailija ja kirjallisuuden tutkija. Hän kirjoitti suosittuja ja palkittuja teoksia, jotka sijoittuivat Ruotsin lähihistoriaan. Parhaiten niistä tunnetaan Hedebyn asukkaista kertova sarja sekä *Samuelin kirja* jatko-osineen, jotka kertovat Delblancin äidinisän tarinan. Useita hänen teoksiaan on käytetty televisiosarjojen pohjana. 

Delblancin läpimurtoteos oli *Prästkappan* (1963). Siinä on jo esillä hänen tuotantonsa keskeisiin piirteisiin kuuluva tarkka historiallinen tausta. Delblanc oli kiinnostunut kuvaamastaan valistuksesta, joka oli jyrkästi polarisoitunutta aikaa ja jolloin kirkon, aatelin ja kuninkaan valta saavuttivat huippunsa. Päähenkilön on vaikea hyväksyä Preussin Fredrik Suuren valtakoneistoa,joka kuitenkin taivuttaa oppiniskaisen papin valtansa alle. Useissa teoksissa voidaan nähdä myös analogisia rinnastuksia kirjoittamisaikaan. Esimerkiksi orjalaiva *Speranzaa* kuvaava romaani rinnastuu 1960-luvun keskusteluun kehitysmaiden sorrosta. 

Merkittävimmän panoksen Ruotsin kirjallisuuteen Delblanc antoi kahdella romaanisarjallaan, *Sörmlanti*-sarjalla (1970, 1973, 1974 ja 1976) ja *Samuel*-sarjalla (1981, 1982, 1984 ja 1985), jotka perustuvat kirjoittajan omiin muistoihin ja perhedokumentteihin. Ne kuvaavat Ruotsin muuttumista maatalousyhteiskunnasta hyvinvointivaltioksi. Henkilöiden ankarat vaiheet taas muuttavat heidän elämäniloisen perusasenteensa mielisairauksiin ja kärsimyksiin.

Delblanc sai useita palkintoja, muun muassa Pohjoismaiden neuvoston kirjallisuuspalkinnon vuonna 1982 ja August-palkinnon vuonna 1991.

## Teokset

## Suomennetut teokset
**Papinkaapu, herooinen kertomus*, suom. Katri Ingman-Palola, WSOY, 1965, alkuteos: *Prästkappan*
**Aasinsilta*, suom. Ulf Erik Qvickström, WSOY, 1970, alkuteos: *Åsnebrygga*
**Kertomus Sörmlannista*, suom. Juhani Koskinen, WSOY, 1974, alkuteos: *Åminne*
**Kivilintu, kertomus Sörmlannista 2*, suom. Juhani Koskinen, WSOY, 1976, alkuteos: *Stenfågel*
**Talviuni, kertomus Sörmlannista 3*, suom. Juhani Koskinen, WSOY, 1977, alkuteos: *Vinteride*
**Kaupunginportti, kertomus Sörmlannista 4*, suom. Juhani Koskinen, WSOY, 1978, alkuteos: *Stadsporten*
**Samuelin kirja*, suom. Juhani Koskinen, WSOY, 1983, alkuteos: *Samuels bok*
**Samuelin tyttäret*, suom. Juhani Koskinen, 1985, alkuteos: *Samuels döttrar*
**Kanaanin maassa*, suom. Juhani Koskinen, WSOY, 1986, alkuteos: *Kanaans land*
**Maria yksin*, suom. Juhani Koskinen, WSOY, 1989, alkuteos: *Maria ensam*
**Elon tähkä*, WSOY, suom. Kyllikki Härkäpää, 1992, alkuteos: *Livets ax*
**Päätössanat*, suom. Timo Hämäläinen, WSOY, 1993, alkuteos: *Slutord*
**Speranza, laiva*, aikalaiskertomus, suom. Timo Hämäläinen, WSOY, 1994, alkuteos: *Speranza*

## Lähteet
Jällivaaran lentoasema

**Jällivaaran lentoasema** sijaitsee Jällivaarassa, Ruotsissa, noin kahdeksan kilometriä Jällivaaran keskustasta itään. 

Lentokenttä oli aluksi sotilaskäytössä 800 metrin kiitotiellään. Ennen matkustajaliikenteen käynnistämistä kiitotie rakennettiin 1&nbsp;350 metrin pituuteen. Ensimmäinen matkustajaliikenteen reittilento laskeutui kentälle 18. huhtikuuta 1971. Vuonna 1984 kiitotietä jatkettiin nykyiseen 1&nbsp;714 metrin mittaansa. Vuonna 1989 kiitotietä levennettiin 45 metriin. Uusi terminaalirakennus valmistui vuonna 1994.

Jällivaaran lentoasema käyttää myös Lapland Airportin nimeä. Reittiyhteyksien lentoaika Tukholmaan on kaksi tuntia ja viisi minuuttia. Automatka Jällivaaran keskustasta lentoasemalle kestää noin kymmenen minuuttia. 

Vuoden 2008 syksystä alkaen on NextJet-lentoyhtiö hoitanut Tukholman ja Jällivaaran välisen Ruotsin valtion ostoliikenteen. Talvikaudella 2008–09 reitillä kulkee 12 viikkovuoroa suuntaa kohden. Laivastona toimii 68-paikkainen BAe ATP -potkurikone.

## Lentokonehalli

NextJet-lentoyhtiö on syksyn 2008 aikana ilmaissut tahtovansa Jällivaaraan lentokonehallin, joka helpottaisi laivaston jäänkäsittelyä. Jällivaaran kunta ei ole antanut lentoyhtiölle lupaa väliaikaisen hallin rakentamiseen. Kunta rakentaa itse pysyvän hallin, jonka arvioidaan valmistuvan syksyllä 2009. Rakentamisen arvioidaan maksavan noin kolme miljoonaa euroa, josta puolet on EU:n varoja. Halliin mitoitetaan tila yhdelle Boeing 737 -kokoluokan koneelle, jossa on noin 180 matkustajapaikkaa. Muut kokoluokan vaatimat lentoaseman puitteet aiotaan rakentaa vuoteen 2011 mennessä. Nykyisin tämän suuruisilla koneilla ei voida liikennöidä Jällivaaraan.

## Lähteet

## Aiheesta muualla
* Jällivaaran lentoasema  – virallinen kotisivu
Pensastyrannit

**Pensastyrannit** (*Casiornis*) on tyrannien heimoon kuuluva lintusuku.

## Lajit
* Brasilianpensastyranni (*Casiornis fuscus*)
* Ruskopensastyranni (*Casiornis rufus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Casiornis
A Day Without Rain

**A Day Without Rain** on irlantilaislaulajan Enyan vuonna 2000 julkaistu viides studioalbumi. Se voitti Grammy-palkinnon parhaana New Age -albumina vuonna 2002. Albumin tunnetuin kappale on ”Only Time”, jota useat mediakanavat käyttivät selostuksen taustalla kerrottaessa syyskuun 11. päivän terrori-iskuista vuonna 2001. Laulaja itse kuitenkin paheksui kappaleen käyttöä muistotarkoituksessa, erityisesti kun kappaleesta alkoi levitä internetissä erilaisia remix-versioita. Hän julkaisi itse erikoisversion kappaleesta keräämään avustuksia iskujen uhreille. Myös useita Enyan faneja on suututtanut Enyan musiikin yhdistäminen WTC-iskuihin, kuten myös kappaleen ”May It Be” käyttäminen CNN:n *[[Larry King Live]]* -ohjelmassa Afganistanin sodan yhteydessä vuonna 2002.

*A Day Without Rainista* tuli Enyan uran myydyin julkaisu (yli 12 miljoonaa kopiota) ja se lukeutuu myös vuoden 2001 myydyimpiin albumeihin. Julkaisun jälkeen Enya oli myydyin naisartisti vuosina 2001 ja 2002.

## Kappaleet
#A Day Without Rain – 2:38
#Wild Child – 3:47
#Only Time – 3:38
#Tempus Vernum (*Kevät* latinaksi) - 2:24
#Deora Ar Mo Chroí (*Sydämen kyyneleitä* iiriksi) – 2:48
#Flora's Secret – 4:07
#Fallen Embers - 2:31
#Silver Inches – 1:37
#Pilgrim – 3:12
#One by One – 3:56
#The First of Autumn 1 – 3:10
#Lazy Days 2 – 3:42
#Isobella 3 – 4:29

1 Sisältyy Kanadan, Meksikon, Portugalin ja moneen muuhun painokseen.
2 "Lazy Days" on 11. kappale monissa eri painoksissa.
3 Sisältyy ainoastaan Japanin painokseen.

## Palkinnot
**Grammy-palkinto**
Eräänä kauniina päivänä

**Eräänä kauniina päivänä** on yhdysvaltalainen elokuva vuodelta 1996. Se on romanttinen komedia kahdesta yksinhuoltajasta, joita esittävät Michelle Pfeiffer ja George Clooney. Elokuvassa vilahtelee myös monia New Yorkin matkailukohteita.

## Näyttelijät

## Lähteet
Sari Luhtanen

**Sari Luhtanen** (s. 25. heinäkuuta 1961) on suomalainen kirjailija, käsikirjoittaja ja suomentaja.

Luhtanen on opiskellut Helsingin yliopistossa englantilaista filologiaa, yleistä kirjallisuustiedettä ja teatteritiedettä. Luhtasen ja kuvittaja Tiina Pajun sarjakuvia on ilmestynyt eri lehdissä, ja he ovat julkaisseet yhdessä sarjakuvakirjoja ja kalentereita. Luhtasen ja Pajun sarjakuvia on ollut mukana useissa näyttelyissä Suomessa. Heidän töitään oli esillä myös pohjoismaisessa Cap du Nord -näyttelyssä Angoulêmessa Ranskassa 1997. Luhtasen ja Pajun *Maisa ja Kaarina* -sarjakuva palkittiin Kemin valtakunnallisessa sarjakuvakilpailussa vuoden parhaan lehtisarjakuvan Lempi-palkinnolla vuonna 1991.

Luhtanen suomensi *[[Simpsonit]]*-televisiosarjaa 1990-luvulta vuoteen 2012 asti, yhteensä 494 jakson verran. Hän on suomentanut myös *[[The Simpsons Movie]]n* (2007) televisioversion ja Yle TV1:n televisiosarjan *[[Vanha suola janottaa]]* sekä monia muita sarjoja.

Luhtasen esikoisromaani *Tuulin viemää* ilmestyi vuonna 2011 Tammen kustantamana. Se edustaa niin sanottua chick lit -kirjallisuutta. Hän on kirjoittanut myös kaksi *[[Nymfit (televisiosarja)|Nymfit]]*-televisiosarjan yhteydessä ilmestynyttä kirjaa.

Luhtanen asuu Fiskarsissa.

Luhtanen sai yhdessä Tiina Pajun kanssa vuoden 2019 Puupäähattu-palkinnon sarjakuvasta Maisa ja Kaarina.

## Teoksia
* 
* 
* 
* 
* 
* 
* 
* 

## Lähteet
Tyrannit (suku)

**Tyrannit** (*Tyrannus*) on tyrannien heimoon kuuluva lintusuku.

## Lajit
* Harmaatyranni (*Tyrannus dominicensis*)
* Isotyranni (*Tyrannus cubensis*)
* Karibiantyranni (*Tyrannus caudifasciatus*)
* Laahustyranni (*Tyrannus savana*)
* Livertäjätyranni (*Tyrannus melancholicus*)
* Meksikontyranni (*Tyrannus couchii*)
* Niittytyranni (*Tyrannus verticalis*)
* Paksunokkatyranni (*Tyrannus crassirostris*)
* Pihatyranni (*Tyrannus tyrannus*)
* Saksityranni (*Tyrannus forficatus*)
* Savannityranni (*Tyrannus albogularis*)
* Tarhatyranni (*Tyrannus vociferans*)
* Valkokurkkutyranni (*Tyrannus niveigularis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Tyrannus
Helsingin balalaikkaorkesteri

**Helsingin balalaikkaorkesteri** on noin 30 soittajan orkesteri, jossa soitetaan balalaikoilla ja domrilla. Orkesteri perustettiin vuonna 1910 nimellä Helsingin Iso Venäläinen Orkesteri, joka muutettiin 1920-luvulla Helsingin balalaikkaorkesteriksi. Yhtye arvioi olevansa maailman toiseksi vanhin balalaikkaorkesteri. Balalaikkaorkestereille sävelletyn musiikin lisäksi orkesteri soittaa ja on levyttänyt venäläistä kansanmusiikkia ja maailmanmusiikkia sekä erilaista taide- ja populaarimusiikkia. Sen kapellimestarina toimii Gennadi Klykov. Orkesterin solistina on esiintynyt mm. sopraano Mari Palo.

## Julkaisut
*Helsingin balalaikkaorkesteri 1999
*Taru Venäjästä 2004
*Helsingin Balalaikkaorkesteri 100 vuotta 2012
*Helsingin Balalaikkaorkesteri solistinaan Oskari Nokso-Koivisto: Bellman ja balalaikka 2015

## Lähteet
*Meteli.net
*YLEn äänilevystö

### Viitteet

## Aiheesta muualla
*Kotisivu
Sandhurst

**Sandhurst** on noin  asukkaan kaupunki ja kunta (*civil parish*) Berkshiren kreivikunnassa Kaakkois-Englannissa. Se kuuluu Bracknell Forestin yhtenäishallintopiiriin ja sijaitsee noin 55 kilometriä Lontoon keskustasta lounaaseen ja 15 kilometriä Aldershotin kaupungista ja armeijan tukikohdasta pohjoiseen. Kaupunki on saanut nimensä alueen hiekkapohjaisesta maastosta ja metsäisistä tasangoista (). 

Sandhurstissa sijaitsee Sandhurstin kuninkaallinen sotakorkeakoulu, jota ovat käyneet monet Ison-Britannian nimekkäimmistä sotilaista.

## Lähteet
Bill Cleary

**William J. "Bill" Cleary, Jr.** (s. 19. elokuuta 1934 Massachusetts) on entinen yhdysvaltalainen jääkiekkoilija ja kiekkovalmentaja. Hän saavutti Yhdysvaltain joukkueen pelaajana kultaa 1960 ja olympiahopeaa edellisissä kisoissa 1956.

## Ura
Cleary oli valtakunnallisen tason pelaaja jo edustaessaan Harvardin yliopistoa, jonka useita oppilaitoskohtaisia ennätyksiä pitää yhä hallussaan. Näistä merkittävimpiä on yhden kauden piste-ennätys (89 tehopistettä). 

Cleary valmensi Harvardin yliopiston kiekkojoukkuetta yli 20 vuoden ajan ja johti sen NCAA National Championship -mestaruuteen 1989. Harvardissa hänen alaisuudessaan pelasi kolme Hobey Baker Award -palkinnon voittajaa  (Scott Fusco, Mark Fusco ja Lane MacDonald) kuten useita tulevia NHL-pelaajiakin. Bill Cleary saavutti valmennusurallaan 324 voittoa, 201 tasapeliä ja jäi vain 22 kertaa tappiolle; voittoprosentiksi muodostui 61,2.

Cleary jätti valmennustyön 1990, jonka jälkeen jatkoi Harvardissa urheilujohtajana. Nyttemmin hän on eläkkeellä ja asuu Bostonin seudulla.

## Saavutuksia ja palkintoja
### Pelaajana
* NCAA Ice Hockey 50th Anniversary team
* US Hockey Player of the Decade (1956–66)
* International Ice Hockey Hall of Fame
* US Olympic Hall of Fame
* 1996 valinta "100 Golden Olympians" -ryhmään (US Olympic Committee)
* Sports Illustrated nimesi hänet sijalle 33 Massachusettsin osavaltion 1900-luvun parasta urheilijaa valitaessa

## Lähteet
Elza Soares

**Elza Soares** (23. kesäkuuta 1930 Rio de Janeiro – 20. tammikuuta 2022) oli brasilialainen sambalaulaja. 

Soares oli jonkin aikaa naimisissa brasilialaisen jalkapalloilijan Garrinchan kanssa.

## Diskografia

* *Se Acaso Voce Chegasse* (Odeon 1960)
* *A Bossa Negra* (Odeon 1961)
* *O Samba E Elza Soares* (Odeon 1961)
* *Sambossa* (Odeon 1963)
* *Na Roda De Samba* (Odeon 1964)
* *Um Show Da Elza* (Odeon 1965)
* *Com A Bola Branca* (Odeon 1966)
* *O Maximo Em Samba* (Odeon 1967)
* Elza Soares & Miltinho: *Elza, Miltinho E Samba* (Odeon 1967)
* Elza Soares & Wilson Das Neves: *Baterista: Wilson Das Neves* (Odeon 1968)
* *Elza, Miltinho E Samba, v.2* (Odeon 1968)
* *Elza, Carnaval E Samba* (Odeon 1969)
* *Elza, Miltinho E Samba, v.3* (Odeon 1969)
* *Sambas E Mais Sambas* (Odeon 1970)
* *Pede Passagem* (Odeon 1972)
* Elza Soares & Roberto Ribeiro: *Sangue, Suor E Raca* (Odeon 1972)
* *Elza Soares* (Odeon 1973)
* *Elza Soares* (Tapecar 1974)
* *Nos Brancos Do Samba* (Tapecar 1975)
* *Licao De Vida* (Tapecar 1976)
* *Pilao + Raca = Elza* (Tapecar 1977)
* *Negra Elza, Elza Negra* (CBS 1980)
* *Somos Todos Iguais* (Som Livre 1985)
* *Voltei* (RGE 1988) 
* *Trajeitoria* (Universal 1997)
* *Carioca Da Gema - Elza Ao Vivo* (Luna 1999)
* *Do Coccix Ate O Pescoco* (Maianga Discos 2002) 
* *Vivo Feliz* (Tratore 2003) 
* *Raridades: Sambas E Mais Sambas v.2* (EMI 2003)
* *Beba-Me* (Biscoito Fino 2007) 

## Lähteet

## Aiheesta muualla
Itäinen pallonpuolisko

**Itäinen pallonpuolisko** on maantieteellinen termi maapallon puoliskolle, joka sijaitsee Lontoon Greenwichistä itään. Greenwichin läpi kulkee nollameridiaani eli 0° pituutta. Maapallon vastakkaisella puolella rajana toimii meridiaani 180° pituutta, jota pitkin kulkee päivämääräraja. Maapallon toista puoliskoa nollameridiaanista länteen kutsutaan läntiseksi pallonpuoliskoksi. Itäisen pallonpuoliskon alueella sijaitsevat Aasian ja Australian maanosat sekä valtaosa Afrikasta ja Euroopasta.

Itäisen pallonpuoliskon rajoina voidaan pitää myös 20° läntistä pituutta ja 160° itäistä pituutta. Tällöin läntiseen pallonpuoliskoon ei tarvitse lukea osia Euroopasta ja Afrikasta. Sen jälkeen kun eurooppalaiset alkoivat kolonisoida Amerikan mannerta, itäistä pallonpuoliskoa ryhdyttiin nimittämään ”vanhaksi maailmaksi” ja läntistä pallonpuoliskoa ”uudeksi maailmaksi”.

Vaikka itäinen pallonpuolisko vastaa puolta maapallon pinta-alasta, siellä asuu peräti noin 85 % maapallon väestöstä.

## Katso myös
* Eteläinen pallonpuolisko
* Läntinen pallonpuolisko
* Pohjoinen pallonpuolisko

## Lähteet

## Aiheesta muualla
Amarantine

**Amarantine** on irlantilaislaulaja Enyan vuonna 2005 julkaisema kuudes studioalbumi. Albumi voitti parhaan New Age -albumin Grammy-palkinnon vuonna 2007. Roma Ryan tiedotti julkaisupäivästä Enyan virallisella keskustelupalstalla internetissä 23. syyskuuta 2005. Albumi vuodettiin internettiin 11. marraskuuta 2005.

Albumista on julkaistu kolme versiota: "Standard release" (normaalipainos), "Special Christmas Edition" (joulupainos) ja "Deluxe Collector's Edition" (keräilypainos). Euroopassa albumilta julkaistiin kaksi singleä: *Amarantine* ja *It's in the Rain*. Tämän lisäksi Japanissa julkaistiin promo *If I Could Be Where You Are* ja Yhdysvalloissa uudelleenmiksattu versio kappaleesta *Someone Said Goodbye*.

## Albumin versiot
### Standard release
Albumin normaalipainos julkaistiin 22. marraskuuta 2005. Se sisältää levyn, jolla on 12 kappaletta sekä 16-sivuinen kansivihko *Water Shows The Hidden Heart,* jossa on levyn tuotantotiedot ja sanoitukset. Sanoitukset ovat englannin-, loxian- ja japanin kielellä. Loxiankielisiä kappaleita on kolme ja japaninkielisiä yksi. Sanoitukset on kirjoittanut Roma Ryan.

### Special Christmas Edition
Levyn jouluversio sisältää kaksi CD-levyä, ja sen kannessa on tavallisesta versiosta poikkeava kansikuva. Muuten kansivihko on samanlainen kuin tavallisessa julkaisussa. Levy julkaistiin 22. marraskuuta 2006. Ensimmäisellä CD-levyllä on kaikki aiemmin julkaistut 12 kappaletta. Toinen levy sisältää neljä joululaulua: *Adeste Fideles*, *The Magic of the Night*, *We Wish You a Merry Christmas* ja *Christmas Secrets*.

### Deluxe Collector's Edition
Erikoispainos sisältää peruspainoksen lisäksi toisen version kansivihkosta *Water Shows The Hidden Heart* ja kolme valokuvaa, jotka ovat takakannen taskussa. Levy on pakattu punaiseen samettiseen laatikkoon.

## Kappaleet
### Standardi- ja deluxepainos
# 
# 
# 
# 
# 
# 
# 
# 
# 
# 
# 
# 

### Special Christmas Edition

#
# 
# 
# 

*Special Christmas Edition* -painoksen toisen levyn kappaleet on myös julkaistu erillisillä levyillä; Yhdysvalloissa *Sounds of the Season: The Enya Holiday Collection* ja Kanadassa *Christmas Secrets EP*.

## Sertifikaatiot, listasijoitukset ja myynti

## Palkinnot
**Grammy-palkinto**

Amarantine voitti vuoden 2007 parhaan New Age -albumin Grammy-palkinnon.
## Lähteet

## Aiheesta muualla
* Enyan viralliset kotisivut  
* Enya.com diskografia  
* Loxian (kieli) BBC:ssä 
* "Amarantine" lehdistötiedote  
* ''Out of the Blue'' epävirallinen sivusto 
* Epävirallinen Enyan fanisivusto
Fofana

**Fofana** on muun muassa seuraavien henkilöiden sukunimi:

* Aïcha Fofana (1957–2003), malilainen kirjailija
* Colomba Fofana (s. 1977), ranskalainen kolmiloikkaaja
* Gueïda Fofana (s. 1991), ranskalainen jalkapalloilija
* Mohamed Fofana (s. 1985), guinealainen jalkapalloilija
* Pierrette Herzberger-Fofana (s. 1949), saksalainen poliitikko ja europarlamentaarikko
Exile

**Exile** voi tarkoittaa seuraavia:

## Elokuva ja TV
* *[[Exiled]]*, hongkongilainen draamaelokuva vuodelta 2006
* **, *Kova laki* -televisiosarjaan perustuva elokuva vuodelta 1998
* *[[Exils]]*, ranskalainen elokuva vuodelta 2004

## Musiikissa
* Exile, yhdysvaltalainen DJ ja hip hop -tuottaja
* Tim Exile, brittiläinen elektronisen musiikin artisti
* Exile, japanilainen yhtye
* Exile, yhdysvaltalainen yhtye
* Exile, brittiläinen muusikko
* *[[Exile (Anorexia Nervosan albumi)|Exile]]*, Anorexia Nervosan albumi vuodelta 1997
* *[[Exile (Gary Numanin albumi)|Exile]]*, Gary Numanin albumi vuodelta 1997
* *[[Exile (Aloudin albumi)|Exile]]*, Aloudin albumi vuodelta 2010
* *[[Exile (To-Meran albumi)|Exile]]*, To-Meran albumi vuodelta 2012
* *[[Exile (Hurtsin albumi)|Exile]]*, Hurtsin albumi vuodelta 2013
* *[[Exiles]]*, Dan Fogelbergin albumi vuodelta 1987
* ”Exile”, Taylor Swiftin ja Bon Iverin kappale vuodelta 2020
* ”Exiles”, King Crimsonin kappale vuoden 1973 albumilta *[[Larks’ Tongues in Aspic]]*.
Ksantiinioksidaasi

**Ksantiinioksidaasi** eli **ksantiinioksidoreduktaasi** on entsyymi, joka katalysoi hypoksantiinin hapettumista ksantiiniksi ja edelleen virtsahapoksi . Ksantiinioksidaasia esiintyy muun muassa nisäkkäiden maidossa ja useissa eri kudoksissa 

## Rakenne, kofaktorit ja inhibiittorit
Massaltaan ksantiinioksidaasi on noin 100&ndash;310&nbsp;kDa. Se on hyvin monimutkainen entsyymi johon on liittynyt rautaa, molybdeeniä ja kaksi flaviinimolekyyliä FAD:n muodossa . 

Entsyymin toimintaa estävät muun muassa allopurinoli, N-asetyyli-L-kysteiini, syanidi-ionit, kupari-ionit ja fytiinihappo. 

## Reaktiot

* Hypoksantiini + O2 + H2O ↔ Ksantiini + H<sub>2</sub>O<sub>2</sub>
* Ksantiini + O2 + H2O ↔ Virtsahappo + H2O2


 Image:Hypoxanthin - Hypoxanthine.svg|Hypoksantiini (yksi happiatomi)
 Image:Xanthin - Xanthine.svg|Ksantiini (kaksi happiatomia)
 Image:Harnsäure Ketoform.svg|Virtsahappo (kolme happiatomia)


## Ksantiinioksidaasi ja terveys
Ksantiinioksidaasilla on todettu olevan osuutta rintasyövän riskiin. Potilailla joiden ksantiinioksidaasipitoisuus on vähäinen on suurempi riski sairauden uusimiseen .

Koska ksantiinioksidaasi lisää toiminnallaan virtsahapon määrää käytetään kihdin hoitamiseen entsyymiä inhibitoivia aineita kuten allopurinolia 

Harvinaisessa perinnällisessä sairaudessa ksantinuriassa ksantiinioksidaasi puuttuu. Tämä voi johtaa sappikivien syntyyn .

## Lähteet
Riikka Sarasoja-Lilja

**Riikka Johanna Sarasoja-Lilja** (o.s. Sarasoja, s. 23. helmikuuta 1982 Lempäälä) on suomalainen entinen maastohiihtäjä. Alle kaksivuotiaana Savitaipaleelle muuttanut Sarasoja-Lilja oli Savitaipaleen Urheilijoiden kasvatti. Myöhemmin hän edusti Lappeen Rientoa, ja häntä valmensi Heikki Pusa. Sarasoja-Lilja lopetti kilpailu-uransa kauden 2014–2015 jälkeen.

## Arvokisat
Sarasoja kuului Suomen joukkueeseen, joka voitti nuorten maailmanmestaruuden 4&nbsp;×&nbsp;5 kilometrin viestissä Karpacz-Szklarskassa 2001. Seuraavana talvena hän sijoittui Schonachin nuorten MM-kilpailuissa sprintissä neljänneksi. Tarvision universiadeissa 2003 hän saavutti hopeaa vapaalla hiihtotavalla käydyssä sprinttikilpailussa ja pronssia viiden kilometrin perinteisen tyylin kilpailussa.

Ensimmäisissä aikuisten arvokilpailuissaan, Liberecin MM-kisoissa 2009, Sarasoja sijoittui sprintissä 20:nneksi, yhdistelmäkilpailussa 24:nneksi ja 30 kilometrillä 25:nneksi. Vancouverin olympialaisissa 2010 hän oli parisprintissä kahdeksas, 30&nbsp;kilometrillä 13:s, yhdistelmäkilpailussa 21:s ja 10&nbsp;kilometrillä 31:s. Oslon MM-kilpailuissa 2011 hän sijoittui yhdistelmäkilpailussa 18:nneksi, sprintissä 27:nneksi ja 30 kilometrillä 33:nneksi. Val di Fiemmen MM-kilpailuissa 2013 hän saavutti pronssia vapaan hiihtotavan parisprintissä Krista Lähteenmäen kanssa. 10 kilometrin vapaan hiihtotavan kilpailussa hän oli 12:s. Falunin MM-kilpailuissa 2015 hän sijoittui kymmenenneksi parisprintissä.

## Maailmancup
Maailmancupin henkilökohtaisissa kilpailuissa Sarasoja sijoittui ensimmäisen kerran kymmenen parhaan joukkoon oltuaan kymmenes Trondheimin vapaan hiihtotavan sprintissä helmikuussa 2004. Toistaiseksi parhaan sijoituksensa, kuudennen tilan, hän on saavuttanut vapaan hiihtotavan sprinttikilpailuissa Lahdessa 2009 ja Düsseldorfissa 2011.

Tour de Skillä 2009–2010 Sarasoja sijoittui neljänneksi Val di Fiemmen 10&nbsp;kilometrin perinteisen hiihtotavan yhteislähtökilpailussa. Lopputuloksissa Sarasoja oli 15. 4&nbsp;×&nbsp;5 kilometrin viestissä hän oli kaudella 2003–2004 mukana kolmanneksi sijoittuneessa Suomen joukkueessa Otepään ja Uumajan osakilpailuissa. Kaudella 2007–2008 hän kuului Suomen joukkueeseen, joka sijoittui toiseksi Falunissa ja kolmanneksi Beitostølenissä. Kaudella 2011–2012 hän oli Suomen joukkueessa kolmas Sjusjøenissa ja toinen Nové Městossa. Tour de Skillä 2011–2012 Sarasoja-Lilja sijoittui 2,5&nbsp;kilometrin vapaan hiihtotavan prologissa neljänneksi ja 10&nbsp;kilometrin yhdistelmäkilpailussa viidenneksi.

## SM-taso
Sarasoja on saavuttanut vapaan hiihtotavan sprintissä SM-hopeaa Iisalmessa 2004 ja SM-pronssia Vantaalla 2008. 10&nbsp;kilometrin perinteisen hiihtotavan kilpailussa hän sai SM-pronssia Jämillä 2009. 30 kilometrin vapaalla hän saavutti SM-hopeaa 2009. 3&nbsp;×&nbsp;5 kilometrin viestissä hän on saavuttanut SM-pronssia 2008, kultaa 2009 ja pronssia 2010. Parisprintissä hän sai SM-pronssia 2009 ja kultaa 2010.

## Lähteet
*
*Sarasoja-Lilja Hiihtoliiton tulostietokannassa
### Viitteet

## Aiheesta muualla
* 
*Riikka Sarasojan kotisivut
Hans von Seisser

**Hans Ritter von Seisser**  (9. joulukuuta 1874 Würzburg, Baijeri, Saksan keisarikunta – 14. huhtikuuta 1973 München, Länsi-Saksa) oli saksalainen eversti ja Baijerin poliisijohtaja Adolf Hitlerin epäonnistuneen oluttupavallankaappausyrityksen aikana.

Seisser syntyi baijerilaiseen porvarissukuun. Hänen isänsä oli Baijerin kuninkaallinen kauppatuomari Ludwig-Barbarossa Seisser. Hän kävi kadettikoulun, josta valmistuttuaan vuonna 1893 hänet sijoitettiin vänrikiksi 2. baijerilaiseen tykistörykmenttiin. Ensimmäisen maailmansodan syttyessä hän oli ylennyt majuriksi. Syyskuussa 1914 hänet palkittiin korkeimmalla baijerilaisella mitalilla (*Militär-Max-Joseph-Orden*) ja hänelle annettiin henkilökohtainen periytymätön ritarin arvonimi *Ritter von*. Syksyllä 1920 Seisser erosi armeijasta ja siirtyi poliisiin.

## Baijerin triumviraatti
Baijerin pääministerinä oli tuolloin osavaltion itsenäisyyttä oikeistoekstremistien tuella ajanut Gustav Ritter von Kahr. Weimarin tasavallan johto hyväksyi ekstremismiä rajoittavan lain ja Kahr erosi protestina 1921. Kului kaksi poliittisten levottomuuksien täyttämää myrskyisää vuotta. Baijerin uusi pääministeri Eugen von Knilling nimitti Kahrin valtionkomissaariksi diktaattorin valtaoikeuksilla 1923. Kahr muodosti tällöin kolmihenkisen osavaltiohallinnon, ns. Baijerin triumviraatin yhdessä Seisserin ja armeijan kenraalin Otto von Lossowin kanssa.

Triumviraatti kaavaili yhdessä Adolf Hitlerin ja marsalkka Erich Ludendorffin johtamien natsien kanssa vallankaappausta ja uuden hallituksen muodostamista. Triumviraatin vetäessä tukensa Hitleriltä, tämä yritti pakottaa sen puolelleen aloittamalla oman natsivetoisen vallankaappausyrityksensä, joka tultiin tuntemaan oluttupavallankaappauksena. Triumviraatti piti parhaillaan julkista kokousta münchenilaisessa oluttuvassa, kun Hitler miehineen ryntäsi sisään. Pistoolilla uhaten Hitler pakotti triumviraatin jäsenet seuraajikseen. Kuitenkin Hitlerin lähdettyä Kahr ja muut onnistuivat huijaamaan itsensä vapaaksi. Seisser hälytti miehensä välittömästi ja vallankaappaus päättyikin natsien ja poliisien väliseen laukaustenvaihtoon. Johtavat puolueen jäsenet pakenivat ulkomaille tai joutuivat vankilaan. Kahrin yhteys tuli ilmi ja hän menetti kannatuksensa varsinkin maltillisen oikeiston keskuudessa ja joutui pian eroamaan. Seisser pysyi poliisin johdossa kunnes jäi eläkkeelle vuonna 1930. 

Kun natsit saavuttivat vallan Saksassa tammikuussa 1933 he kostivat lähes kaikille vastustajilleen. Myös von Seisser pidätettiin ja suljettiin joksikin aikaa Dachaun keskitysleiriin. Kun liittoutuneet valtasivat Baijerin yhdysvaltalaiset kutsuivat Seisserin hoitamaan väliaikaisesti vanhaa virkaansa. Seisser kuoli 99-vuotiaana Münchenissä 1973.
Kirsi Helen

**Kirsi Johanna Helen** (o.s. **Perälä**, s. 6. toukokuuta 1982 Forssa) on suomalainen maastohiihtäjä. 

Helen saavutti nuorten PM-kilpailuissa Otepäässä 2000 viestissä kultaa ja 5&nbsp;kilometrin perinteisen hiihtotavan kilpailussa hopeaa. Seuraavana talvena hän sai nuorten MM-kilpailuissa Karpacz-Szklarskassa kultaa 4&nbsp;×&nbsp;5 kilometrin viestissä ja pronssia vapaan hiihtotavan sprinttikilpailussa. Tarvision universiadeissa 2003 hän voitti kultaa vapaan tyylin sprintissä. Liberecin MM-kilpailuissa 2009 hän sijoittui sprintissä 24:nneksi. Vancouverin olympialaisissa 2010 hän oli 19:s ja putosi puolivälierissä, vaikka hänellä oli sama aika kuin jatkoon päässeellä Celine Brun-Liellä.

Helen on sijoittunut maailmancupin henkilökohtaisessa osakilpailussa parhaimmillaan viidenneksi perinteisen hiihtotavan sprinttikilpailussa Otepäässä tammikuussa 2010. Parisprintissä hän oli Riikka Sarasojan kanssa viides Düsseldorfissa kaudella 2008–2009. SM-kilpailuissa hän on saanut sprintissä hopeaa Jämillä 2009 ja pronssia Tampereella  2002. Parisprintissä hän on saavuttanut hopeaa Kontiolahdella 2009 ja pronssia Rukalla 2008.

Helen edustaa Noormarkun Nopsaa. Hän lopetti uransa keväällä 2011, mutta teki paluun kaudeksi 2013–2014. 2014 SM-hiihtojen jälkeen Helen piti jälleen taukoa kilpailemisesta kunnes tuli lähtöviivalle Hakunilan FIS-kilpailuissa perinteisen tyylin 10 km:lla helmikuussa 2017

## Lähteet
*

### Viitteet
Jotunheimen

**Jotunheimen**  on Skandeihin kuuluva korkeahuippuinen vuoristoalue Opplandin ja Sognin ja Fjordanen läänien rajalla Etelä-Norjassa. Alueella sijaitsee vuonna 1980 perustettu Jotunheimenin kansallispuisto, jonka pinta-ala on 1&nbsp;155,670 neliökilometriä.

## Nimen tausta
Ylänköalueen nimen Jøtunheimen antoi norjalainen kirjailija Aasmund Olavsson Vinje vuonna 1862. Vinje nimesi alueen sekä skandinaavisen mytologian että paikallisten maisemien inspiroimana. Nimen alkuosa jotun viittaa jättiläisiin tai peikkoihin ja loppuosa heimen taas niiden kotipaikkaan – Jotunheim on skandinaavisessa mytologiassa jättiläisten maailma. Myöhemmin nimi Jøtunheimen muutettiin muotoon Jotunheimen, joka on nykyään tavallisemmin käytetty kirjoitusmuoto.

## Maantiede
Jotunheimeniin kuuluvat Pohjois-Euroopan korkeimmat vuorenhuiput, korkeimpina Galdhøpiggen (2&nbsp;469&nbsp;m) ja Glittertind (2&nbsp;464&nbsp;m). Lounaisosassa on pienempi terävähuippuinen Hurrunganen vuoristo, jonka korkein huippu, Store Skagastølstinden eli Storen, yltää 2&nbsp;405 metriin merenpinnan tasosta.

### Jäätiköt
Jotunheimenin alueella on erikokoisia jäätiköitä. Nykyiset jäätiköt ovat lähinnä korkeiden huippujen ympärillä ja peittävät alueen ylimpiä laaksoja sekä korkealla olevia tasaisempia alueita.

## Liikenne

Jotunheimenin suuresta alueesta huolimatta siellä ei ole juurikaan autoliikenteelle tarkoitettuja teitä. Jotunheimenin ja Breheimenin välissä ylängön ylittää Fv55-tie. Lännen suuntaan tie jatkuu Skjoldenista edelleen pidemmälle muun muassa Sogndalsfjøran, Balestrandin ja Høyangerin kautta E39-tielle. Idässä tie johtaa Lomiin asti. Eri puolille Jotunheimenin kansallispuiston reuna-alueita johtaa muutamia pieniä pistoteitä, vaikka itse kansallispuiston alue on käytännössä tietön. Pienen poikkeuksen tekee kuitenkin Veodalenlaaksossa Glitterheimiin, lähelle Glittertindeniä johtava pistotie, jonka pää on kansallispuiston alueen sisäpuolella.

## Lähteet

## Kirjallisuutta
* Ryvarden, Leif: *Norges nasjonalparker*. N. W. Damm & Søn AS 2007. 
* Helgesen, Morten & Helgesen, Julia: *Norges Fjelltopper over 2000 meter*. Glittertind Forlag AS. Skrautvål 2013. 

## Aiheesta muualla

* VisitJotunheimen.com, Jotunheimenin virallinen kotisivu
Ruumiinrangaistus

**Ruumiinrangaistus** on yksilölle hänen tekemänsä oikeudenloukkauksen vuoksi määrätty rangaistus, joka kohdistuu hänen ruumiilliseen koskemattomuuteensa. Ruumiillisen kurituksen tarkoituksena ei kuitenkaan ole hengen riistäminen. Ruumiinrangaistuksen ilmenemismuotoja ovat jonkin ruumiinosan tai kyvyn poistaminen tai vain kärsimyksen aiheuttaminen. Rangaistuksena voi esimerkiksi olla kielen, korvien, nenän tai käden irtileikkaaminen, ruhjominen tai polttaminen tai silmien puhkaiseminen.

Ruumiinrangaistus oli tavallinen rangaistusmuoto vielä uuden ajan alussa, mutta länsimaissa siitä luovuttiin yleisesti 1700-luvun alkupuoliskolla lukuun ottamatta raipparangaistusta. Ruotsissa ja Suomessa ruumiinrangaistus saatettiin vuoden 1734 lain mukaan tuomita vain kuolemanrangaistuksen koventamiskeinona.

Suomen vuoden 1889 rikoslaki ei enää tuntenut raipparangaistusta, mutta rangaistusten täytäntöönpanoasetuksen nojalla voitiin vankeja kurittaa enintään 25 lyönnillä vuoteen 1944 saakka.

Joissakin maissa vapausrangaistuksia on pyritty koventamaan kärsimystä tuottavilla toimilla. Tällöin on käytetty esimerkiksi ravinnon vähentämistä tai kovaa makuualustaa. Suomessa vesileipärangaistus oli käytössä vuoteen 1975, joskaan ei sanan varsinaisessa merkityksessä vuoden 1946 lainmuutoksen jälkeen vaan yksinäishuoneessa kärsittävän rangaistuksen koventamisena.

## Katso myös
* Kuritus

## Lähteet
Middlesbrough 1986: The Right Stuff

**Middlesbrough 1986: The Right Stuff** on Robert Calvertin arkistolivejulkaisu. Se kuuluu Voiceprintin heikosta äänenlaadusta kritisoituun Calvert-livesarjaan.

## Kappaleet

# Quark Strangeness And Charm (Calvert/Brock)
# Acid Rain
# Test Tube Conceived
# The Right Stuff
# Rah Rah Man
# All The Machines Are Quiet
# Telekinesis
# On Line
# Save Them From The Scientists
# Spirit Of The Age (Calvert/Brock)
# Ned Ludd

*kaikki kappaleet Robert Calvert ellei toisin mainita